Jimmy Wales

Jimmy Donal "Jimbo" Wales (nosusu ontok 8 Magus 1966)Jimmy Wales profile, Encyclopedia Britannica nopo nga songulun mongingindapu internet om bagas papadagang kousinan mantad Amerika Syarikat. Ointutunan isio sabaagi minongimpuun miampot do Wikipedia, iso ensiklopedia au bayaran om okon ko poingimpou untung, om nogi Fandom (i nopo pogulu po nga Wikia), iso koumatan pengehosan wiki poingimpou untung. Nokohompit nogi isido doid koburuon om kotoinaan projek suai miagal do Bomis, Nupedia, WikiTribune, om Trust Café (i nopo pogulu nga ointutunan sabaagi WT Social).

Nosusu id Huntsville, Alabama, suminikul i Jimmy hilo Randolph School om nakaanu ijazah id gana kousinan mantad Auburn University om University of Alabama. Maso monginobos id taang siswazah, koumbal isio mongia' id duo universiti nga minidu mantad ponginabasan pogulu nakaawi PhD montok kumalaja id gana kousinan. Sumusuhut, nosiliu isio luguan upisor ponoriukan id Chicago Options Associates.

Ontok toun 1996, minongimpuun isio miampai di Bomis, i minanakadai ensiklpodeia au bayaran berwasit tambalut miampon ii no Nupedia (2000–2003). Ontok 15 Milatok 2001, miampai di Larry Sanger om puru suai, minapalabus isio Wikipedia, i osikap do nokoburu. Nosiliu i Jimmy do lundu toponsol om turos awam projek dii sundung ontok nopo dii nga mongimuot isio kokomoi tonggungan di Sanger miampai mangakun do songulun no isio minongimpuun dii.

Momuru i Jimmy id Lembaga Pemegang Amanah Wikimedia Foundation mantad kinoponuridangan dii, mogowit tirikohon sabaagi "minongimpuun (pengasas) komuniti" i pinosiliu do lembaga dii. Manahak isio alamat monikid toun do "Pogun Wiki" id Wikimania. Montok tonggungan disio minomorun do Wikipedia, pinungaranan isio do Time sabaagi songulun mantad 100 tulun bobos kirahung id pomogunan ontok toun 2006.

 Koposion pogulu om pondidikan 
Nosusu i Jimmy id Huntsville, Alabama, ontok 8 Magus 1966.  As the sources note, the references to the birth date as August 7 are incorrect. The Britannica source in the link discusses their references for August 8th birth date. Jimmy Wales profile, Encyclopedia Britannica, "Jimmy Wales: digital champion of free speech" Guardian August 3, 2014, Oregon Live, "Wikipedia & its founder disagree on his birth date", July 27, 2007  Tapa disio, Jimmy Sr., nopo nga mononoina kadai runcit, om tama disio, Doris Ann (), om nogi todu disio, Erma, monoina House of Learning, iso sikul swasta tokoro miampai konsep sikul iso linimput id nombo nokotorimo i Jimmy on tolu tobpinai dau do pondidikan tosopung do hilo.

I nopo tokoro po, aanangan i Jimmy do mambasa. Ontok di tolu no toun, minomoli o tama disio World Book Encyclopedia mantad songulun papadagang mantad walai kumaa walai. Papaatod o World Book do pososokoton kumaa sanganu montok posokoton id bolikan pointantu montok monginwagu ensiklopedia dii, om momoguno i Jimmy do pososokoton dii id kodolinan dau, om mimboros miampai mamain-main do "Minggaso oku do minimpuun oku mantad tokoro po do menyunting ensiklopedia i binoli do tama ku."

Id suang iso ponorubungan ontok toun 2005 miampai Brian Lamb, monginruai i Jimmy do sikul persendirian i sinikulan dau ontok di tokoro po sabaagi kifalsafah pondidikan poingimpou Montessori, id nombo kogumuan nopo timpu dau hilo nga menelaah isio do Ensiklopedia Britannica om World Book Encyclopedias". Kiwaa apat no susumikul suai i kotipong gred disio om numaan do puru sikul piomungo o susumikul mantad toun koiso gisom apat id iso tinimungan, om toun kolimo gisom kawalu id iso tinimungan di suai. Soira nosukod, mengkritik i Jimmy do layanan porinta kumaa sikul dii, miampai komi "campur tangan om birokrasi potilombus om moomomorisa pogun i arayou" osiliu rahung toponsol id suang pombontukan falsafah pulitik dau.

Kalapas nakaawi darjah walu, minongoput i Jimmy sinikulan id Randolph School,Moore, Rebecca (January 7, 2013). "Jimmy Wales '83: 'Information evangelist' ", Randolph School. Retrieved August 12, 2014."Profile ". BBC Radio 4. March 18, 2012. Retrieved August 12, 2014. iso sikul kotoundaan universiti id Huntsville, om nakaawi ponginabasan ontok di 16 o toun. Kiboros isio do apagon kopio sikul dii montok paganakan dau, nga "oponsol o pondidikan id suang paganakan ku ... ponginsamakan bobos tradisional kumaa toilaan om pinsingilaan om poposiliu dii sabaagi impohon montok koposion di osonong." Nakaanu isio ijazah sarjana muda id suang gana kousinan mantad Auburn University ontok toun 1986. Minongimpuun isio ponginabasan id Auburn ontok di 16 nogi toun. Kalapas dii, sinumuang isio program PhD kousinan id University of Alabama nga linumabus miampai ijazah sarjana pogulu minongoput ponginabasan id program PhD kousinan id Indiana University Bloomington. Maso hilo University of Alabama, mamain isio pomoinan fantasi internet om nokoimpuun o rahi disio kumaa web. Mongia' nogi isio id koduo-duo universiti dii maso ponginabasan pascasiswazah dau nga au nokopongo tesis kedoktoran i nuru montok maganu PhD, iso i kapaasan montok disio.

 Kalaja 

Ontok toun 1994, minaganu i Jimmy pakalajaan id Chicago Options Associates, iso firma dagangan niaga dumbangan om opsyen id Chicago, Illinois. Jimmy nopo kaka nga songulun i sasatan do internet mantad di pogulu po, om insaru monuat kod kompiuto ontok timpu toliwang. Maso ponginabasan disio id Alabama, nosiliu isio pemain tegar do multi-user dungeons (MUDs)—iso kawo pomoinan minsingkono—aom maya koinganan dii, nokopuriman isio potensi rangkaian kompiuto montok popoimbulai projek kolaboratif miampai skala tagayo.

Nakaanu inspirasi mantad kalantayon tawaran awam koimpuunon (IPO)Netscape ontok toun 1995, om soira nokotimung modal maya "spekulasi kumaa koingkawason om koinsiribaon faedah om mato tusin labus", Minaganu i Jimmy kootuson do midu mantad gana pongindopuan kousinan om sinumiliu songulun mongingindapu internet. Ontok toun 1996, minonuridong isio om duo tambalut do Bomis, iso portal web i popokito webring asil winorun do moomomoguno om, id iso timpu, pornografi lembut. Tumanud di Jimmy, ii nopo nga "enjin pogihuman miampai orientasi kusai" miampai pasaran di miagal do bukakak Maxim magazine; nga usaha niaga do Bomis au nokodimpot kalantayon.

 Kumaa doid Wikipedia 

 Sukuon